钦定古今图书集成/理学汇编/经籍典/第052卷 > 洛书序干父坤母六子图
## 钦定古今图书集成/理学汇编/经籍典/第052卷 > 洛书序干父坤母六子图

《河图》置坤母巽离兑三女于生数之一二三四，置干
父震坎艮三男于成数之九八七六，是以数之生成
别男女者也。《洛书》乾统三男居东北，坤统三女居西
南，是以位之左右别男女者也。即《洛书》而方之，《河图》
金木土之隶干兑震巽坤艮也，象分生成之数为二；
水火之隶坎离也，象合生成之数为一。数同而位不
同者，干兑也；数与位俱不同者，坤艮震巽坎离也。然
则图书象数，果不同欤？圣人设象以配数，因数以定
象，其别男女之序，同一旨耳。